בלה ואגו (פוליטיקאי)

בלה ואגו (במקור וייס עד 1898,<ref>A Belügyminisztérium 1898. évi 93519. sz. rendelete. MNL-OL 30808. mikrofilm 952. kép 3. karton. Névváltoztatási kimutatások 1898. év 170. oldal 18. sor.</ref> בהונגרית: Vágó Béla; קצ'קמט, 9 באוגוסט 1881 – ברית המועצות, 10 במרץ 1939)<ref name="saharov">[http://www.sakharov-center.ru/asfcd/martirolog/?t=page&id=4220 A politikai elnyomás, Moszkvában és a Moszkvai területen agyonlőtt és eltemetett áldozatainak mártirológiája 1938-53 – Vágó Béla]</ref> היה עיתונאי, סוציאל-דמוקרט ואחר כך פוליטיקאי קומוניסטי, קומיסר העם של הרפובליקה הסובייטית ההונגרית, מפקד צבאי, חבר מייסד של מפלגת הקומוניסטים של הונגריה (KMP).

== ביוגרפיה ==
בלה וייס נולד במשפחה יהודית כבנם של הסוחר שאנדור ואגו (וייס) ושל צציליה קוהן (הגרסה ההונגרית-אוסטרית לכהן). הוא השלים את כל רמות בתי הספר בעיר הולדתו ובבודפשט ואז פנה לפקולטה למדעי הרוח של אוניברסיטת בודפשט (בשמו היום אוניברסיטת אטווש לוראנד). בתקופת לימודיו באוניברסיטה הצטרף למפלגה הסוציאל-דמוקרטית בשנת 1900. בשנת 1903 היה חבר ב"איגוד העובדים אצל מעסיקים פרטיים", אולם על השתתפותו בהפגנות של האיגוד הוא גורש מהאוניברסיטה. בשנת 1905, הפך לעיתונאי של שופר המפלגה היומון נפסבה ביחד עם אחד ממנהיגי האגף השמאלי של המפלגה ארווין סבו. משנת 1906 היה המזכיר של כמה איגודים כפריים של המפלגה (MSZDP).

ב-2 בספטמבר 1911 התחתן בבודפשט עם ברטה שוש, בתם של שמואל שוש ואלואיזה בורטניק.<ref>[https://familysearch.org/ark:/61903/3:1:S3HT-6MH9-QMG?mode=g&i=187&wc=92QK-VZQ%3A40678301%2C51865101%2C53923901%3Fcc%3D1452460&cc=1452460 A házasságkötés bejegyezve Budapest VI. ker. polgári házassági akv. 1139/1911. folyószáma alatt.]</ref> בסביבות 1912 חזר לבודפשט, שם עבד במשרד ה"הוצאה לאור אשט" והנחה את הפצתם של כתבי העת באזורים מחוץ לבודפשט (ערי שדה, כפרים). הוא הצטרף לתנועה האנטי-מיליטריסטית במהלך מלחמת העולם הראשונה, והפך מאוחר יותר לאחד ממנהיגיה ואחד ממנהיגי ארגון העובדים אצל מעסיקים פרטיים. בשנת 1918 היה חבר בוועדה הבין-מפעלית וגם מילא תפקיד בהקמת המפלגה הקומוניסטית ההונגרית (מפלגת הקומוניסטים של הונגריה), בה נבחר לוועד המרכזי הראשון. משנת 1918 ועד ה-28 בינואר 1919 היה מנהיג הפלג הקומוניסטי של מועצת הפועלים בבודפשט, ואחר כך ארגן את העובדים במחוז בורשוד. הוא נעצר ב-20 בפברואר 1919 והיה אחד מחותמי הצהרת האיחוד של שתי המפלגות (MSZDP ו-KMP) והכרזת הדיקטטורה של הפרולטריון בבית המעצר הקולקטיבי.<ref>[http://archives.hungaricana.hu/hu/lear/view/1054493/?query=SZO%3D(Vágó%20Béla%29&image=0&bbox=-604%2C-4949%2C8528%2C-750 HU BFL - VII.102.a - fogoly - 1919 - 904].</ref> <ref>[https://hu.wikisource.org/wiki/Az_egyesülési_határozat Az egyesülési határozat]. Wikidézet. (Hozzáférés: 2015. október 17.)</ref> ברפובליקה הסובייטית ההונגרית בין 21 במרץ 1919 ל-3 באפריל 1919 היה סגן קומיסר העם לענייני הפנים, אחר כך של הרכבות והספנות. מה-25 במאי 1919 עד ה-24 ביוני 1919 היה קומיסר העם לענייני פנים,<ref>Bölöny József: Magyarország kormányai. Bp., Akadémiai Kiadó, 1987, 398. o.</ref> ומפקד הארמייה הראשונה של הצבא האדום ההונגרי. הוא ארגן את ההגנה על טרנס-טיסה מדברצן. לאחר נפילת הרפובליקה היגר לאוסטריה, אחר כך לגרמניה, ולאחר עליית היטלר לשלטון, לברית המועצות. שם הפך לעורך הראשי של עיתון המהגרים במוסקבה בשפה ההונגרית:"המגל והפטיש". הוא היה פעיל גם ב"סיוע אדום בינלאומי". ואגו נעצר ב-28 בפברואר 1939 (במסגרת הטיהורים הגדולים) באשמה בדויה (ריגול, פעילות אנטי מהפכנית), ונידון למוות ב-10 במרץ, וגזר הדין בוצע מייד והוא הוצא להורג כבר באותו היום. גם בנו, אנדריי (אנדראש) בלוביץ' ואגו, הוצא להורג. בלה ואגוהוא טוהר לחלוטין ב-25 בפברואר 1956.

== הנצחה ==
הפרק "החבר מגלס" ביצירתו של יוז'ף לנדיאל "רחוב וישגראדי" עוסק בו.<ref>Möglösz elvtárs. In: Lengyel József: Visegrádi utca. Budapest, 1962, Szépirodalmi Könyvkiadó</ref>

== פרסומים ==
* ינה לאסלו (מקודם לוי) ואוטו קורווין (ניו יורק, 1 בפברואר 1922)
* בגיליון הראשון של העיתון האדום (חודש מרץ 1928)
== לקריאה נוספת ==
* לקסיקון ביוגרפי הונגרי. [http://mek.oszk.hu/00300/00355/html/ABC16241/16273.htm בלה ואגו].
* לקסיקון יהודי הונגרי . [http://mek.oszk.hu/04000/04093/html/0940.html בלה ואגו]. העורך פטר אויווארי. בודפשט. 1929
* [http://resolver.pim.hu/auth/PIM73918 בלה ואגו] . אינדקס ביוגרפי הונגרי. המוזיאון הספרותי פטפי
* 
* ארווין לאזאר: הנשיא האחרון של ארגון הסטודנטים הסוציאליסטים (יומן טרנסדנובי, 1958).

== הערות שוליים ==

קטגוריה:עיתונאים יהודים הונגרים
קטגוריה:קורבנות הטיהורים הגדולים
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:מהגרים מהונגריה
קטגוריה:קומיסרי העם (הונגריה 1919)
קטגוריה:שרי ממשלת הונגריה
קטגוריה:שרי פנים
קטגוריה:חברי ועדת הניהול המרכזית (הונגריה)
קטגוריה:מורשעים בעבירות על רקע אידאולוגי בברית המועצות
קטגוריה:יהודים שהוצאו להורג ברוסיה ובברית המועצות
קטגוריה:מהגרים לברית המועצות
קטגוריה:קצ'קמט: אישים
קטגוריה:הונגרים שנולדו ב-1881
קטגוריה:הונגרים שנפטרו ב-1939